ผจญภัยแดนคำสาปราชินีหิมะ

| ผจญภัยแดนคำสาปราชินีหิมะ |
| --- | --- |
ใบปิดภาพยนตร์
กำกับ:   คริส บัก  เจนนิเฟอร์ ลี 
บทภาพยนตร์: เจนนิเฟอร์ ลี
เนื้อเรื่อง:   คริส บัก  เจนนิเฟอร์ ลี  เชน มอริส 
สร้างจาก: ราชินีหิมะ โดย ฮันส์ คริสเตียน แอนเดอร์เซน
อำนวยการสร้าง: ปีเตอร์ เดล เวโค
นักแสดงนำ:   คริสเตน เบลล์  ไอดินา แมนเซล  โจนาธาน กรอฟฟ์  จอร์ช แกด  ซานติโน่ ฟอนทาน่า 
ตัดต่อ: เจฟ ดราไฮม์
ดนตรีประกอบ: คริสโตฟ เบค
บริษัทผู้สร้าง:   วอลท์ ดิสนีย์ พิคเจอร์ส  วอลต์ดิสนีย์แอนิเมชันสตูดิโอส์  
ผู้จัดจำหน่าย: วอลต์ดิสนีย์สตูดิโอส์โมชันพิคเจอร์ส
วันฉาย:   19 พฤศจิกายน ค.ศ. 2013 (2013-11-19) (El Capitan Theatre)  27 พฤศจิกายน ค.ศ. 2013 (2013-11-27) (สหรัฐ)  5 ธันวาคม ค.ศ. 2013 (2013-12-05) (ไทย) 
ความยาว: 102 นาที
ประเทศ: สหรัฐอเมริกา
ภาษา: อังกฤษ
ทุนสร้าง: $150 ล้าน
ทำเงิน: $1.2 พันล้าน
ข้อมูลจากสยามโซน
ผจญภัยแดนคำสาปราชินีหิมะ หรือ โฟรเซน (อังกฤษ: Frozen) เป็นภาพยนตร์อเมริกันแนวคอมพิวเตอร์แอนิเมชันสามมิติ มิวสิคัล แฟนตาซี คอเมดี ที่ออกฉายในปี ค.ศ. 2013 กำกับโดย คริส บัก และเจนนิเฟอร์ ลี ของ วอลต์ดิสนีย์แอนิเมชันสตูดิโอส์และจัดจำหน่ายโดยวอลท์ ดิสนีย์ พิคเจอร์ส. ภาพยนตร์เรื่องนี้ซึ่งได้แรงบันดาลใจจากเรื่องเล่าเรื่องราชินีหิมะของฮันส์ คริสเตียน แอนเดอร์เซน นับเป็นภาพยนตร์แอนิเมชันลำดับที่ห้าสิบสามของภาพยนตร์ในชุดแอนิเมชันคลาสสิกของวอลท์ดิสนีย์ โดยเล่าเรื่องเจ้าหญิงผู้กล้าที่ผจญภัยไปกับคนขายน้ำแข็ง(คริสตอฟฟ์) กวางเรนเดียร์ และมนุษย์หิมะ (โอลาฟ) ผู้ที่ถูกสร้างขึ้นตั้งแต่สมัยตอนที่เอลซ่าและอันนายังเป็นเด็ก เพื่อค้นหาพี่สาวที่ห่างเหินซึ่งมีพลังน้ำแข็งที่ทำให้อาณาจักรตกอยู่ภายใต้ฤดูหนาวชั่วนิรันดร์โดยไม่ได้ตั้งใจและไม่รู้ตัวว่าได้ทำอะไรลงไป
ภาพยนตร์เรื่องนี้ผ่านช่วงการเรียบเรียงร่างบทภาพยนตร์มาหลายปีก่อนที่จะได้รับการอนุมัติให้เดินหน้าต่อใน พ.ศ. 2554 โดยมีเจนนิเฟอร์ ลี เป็นผู้เขียนบท และลีกับคริส บัก เป็นผู้กำกับ นอกจากนี้ยังได้ คริสเตน เบลล์, ไอดินา แมนเซล, โจนาธาน กรอฟฟ์, จอร์ช แกด และซานติโน่ ฟอนทาน่า มาเป็นผู้พากย์เสียงตัวละคร คริสโตฟ เบค ผู้ร่วมงานกับดิสนีย์ในภาพยนตร์สั้น Paperman เป็นผู้เรียบเรียงทำนองออร์เคสตรา และโรเบิร์ต โลเปซ กับคริสเตน แอนเดอร์สัน-โลเปซ คู่สามีภรรยานักแต่งเพลงเป็นผู้แต่งเพลงประกอบเรื่อง
โฟรเซนเปิดรอบปฐมทัศน์ที่โรงภาพยนตร์เอลแคปิตันเมื่อวันที่ 19 พฤศจิกายน 2556 และออกฉายเป็นการทั่วไปในวันที่ 27 พฤศจิกายน โดยได้รับเสียงวิจารณ์ในแง่บวกอย่างล้นหลามทั้งจากนักวิจารณ์และผู้ชม นักวิจารณ์บางคนเห็นว่าโฟรเซนเป็นภาพยนตร์แอนิเมชันและภาพยนตร์เพลงที่ดีที่สุดตั้งแต่ยุคฟื้นฟูของดิสนีย์ ภาพยนตร์ยังทำรายได้อย่างล้นหลาม ได้รับรายได้กว่า $1.2 พันล้านทั่วโลก โดยเป็นรายได้จากสหรัฐอเมริกาและแคนาดา $400 ล้าน และอีก $247 ล้านในญี่ปุ่น ได้รับการขนานนามว่าเป็นภาพยนตร์แอนิเมชันที่ทำเงินสูงสุดตลอดกาล, ภาพยนตร์ที่ทำเงินสูงสุดตลอดกาลลำดับห้า, ภาพยนตร์ที่ทำเงินสูงสุดในปี 2556 และภาพยนตร์ที่ทำเงินสูงสุดตลอดกาลลำดับสามในญี่ปุ่น โฟรเซนได้รับรางวัลออสการ์ ในสาขาภาพยนตร์แอนิเมชันยอดเยี่ยม และในสาขาเพลงประกอบภาพยนตร์ยอดเยี่ยม (เพลงเล็ทอิทโก), รางวัลลูกโลกทองคำสาขาภาพยนตร์แอนิเมชันยอดเยี่ยม รางวัลบาฟต้าสาขาภาพยนตร์แอนิเมชันยอดเยี่ยมรางวัลแอนนีห้ารางวัล (รวมทั้งภาพยนตร์แอนิเมชันยอดเยี่ยม) และรางวัลนักวิจารณ์คัดสรรในสาขาภาพยนตร์แอนิเมชันยอดเยี่ยม และเพลงประกอบภาพยนตร์ยอดเยี่ยม (เพลงเล็ทอิทโก)
ปี 2562 ได้มีภาคต่อออกมาชื่อ "Frozen 2" ชื่อไทย คือ "ผจญภัยปริศนาราชินีหิมะ" ซึ่งจะออกฉายทุกโรงภาพยนตร์ เมื่อวันพฤหัสบดีที่ 21 พฤศจิกายน พ.ศ. 2562 ตามเวลาประเทศไทย และปี 2566 ภาพยนตร์ลำดับที่สาม "Frozen 3" ชื่อไทย "ผจญภัยอาณาจักรราชินีหิมะ" กำลังอยู่ในระหว่างการพัฒนา และทำให้แฟรนไชน์ดังกล่าวมีภาพยนตร์ไตรภาค รวมถึงเป็นไตรภาคที่สร้างโดยวอลต์ดิสนีย์แอนิเมชั่นสตูดิโอส์ ภาพยนตร์ลำดับที่สี่ "Frozen 4" ชื่อไทย "ผจญภัยโลการาชินีหิมะ" กำลังเริ่มพัฒนา เปิดเผยโดย บ็อบ ไอเกอร์ และกลายเป็นแฟรนไชน์ขนาดใหญ่ที่มีฉบับภาพยนตร์คนแสดงกำลังอยู่ในขั้นตอนของการพัฒนา